text: "30 от 70" - Иван Ненков, Колекционерът" | Moreto.net - Варна
  МВР регистрира спад на нарушенията и престъпленията във Варна и курортите през туристическия сезон спрямо същия на 2017-та. Това каза в морската столица Валери Симеонов след среща с институциите, предаде репортер на Moreto.net. Грабежите са намалели с 25%, а разкриваемостта на престъпленията...
  "30 от 70" - Иван Ненков, Колекционерът"
  Kолекционерът Иван Ненков показва представителна част от собствената си колекция от живопис, скулптура, фотография и графика на около 50 известни български художници. Изложбата е юбилейна за автора, показвайки 30 години колекционерска дейност от 70 години живот.
  Колекционерът Иван Ненков е роден в гр. Трявна през 1947 г. Живее във Варна от 1966 г. По професия е инженер-проектант. Колекционира произведения на изкуството от 1987г. Това е седмата му самостоятелна колекционерска изложба.
  Иван Ненков участва изключително активно в художествения живот на града. Има над седем самостоятелни изложби с произведения от своята колекция, като гордостта му е проекта "Колекционерът - портрет и автопортрет" в който участваха около 50 водещи български автори с живопис, графика, рисунка, скулптура, фотография и словесен портрет. Такива колекционерски изложби са показани за първи път във Варна, като проектът "Колекционерът- портрет и автопортрет " е уникален за България, а може би и не само за България. С произведения от своята колекция участва и в много общи и авторски изложби в града.
  Колекцията му съдържа рисунки, живопис, графика и скулптура. Характерно за тази колекция е, че в нея присъстват основно съвременни художници, като е заложено и на много по- малко известни, млади, но перспективни според Иван Ненков автори. Определено може да се каже, че колекцията му е много различна от колекциите на повечето български колекционери.
  Стремял се е в нея да следи във времето творческото развитие на любимите си автори, съхранявайки и голяма част от документите, показващи техните творчески търсения, както и работни етапи и повечето от пилотните им работи. Установявайки личен контакт с всеки от тях се е стремял да съчетавам приятелски отношения с повечето от творците, заедно с деловите си отношения с тях.
  "Тази изложба е продължение на диалога, който аз водя с художниците от много години. Той е и едно взаимно оглеждане. Затова тази изложба е общозначима, но е и много лична и много важна за мен и за голяма част от авторите. Просто исках да направя нещо ценностно, нещо по-различно, нещо предизвикателно и сега то е факт. Затова и избрах нейното показване в Художествената галерия "Борис Георгиев" Варна на своя юбилей" - Иван Ненков